Glem alt om almindeligt cirkus. Circolombia er rå, frygtindgydende, og så anses artisterne for at høre til nogen af verdens bedste. Artisterne har en fortid som gadedrenge i storbyen Cali i Columbia. I dag lever de af at optræde i blandt andet  London, Paris, New York og nu altså i Aalborg. - Vi er meget glade for at kunne præsentere cirkus-truppen, fortæller Søren Kristensen, projektansvarlig fra Skråen i Aalborg. Kontrakten med Circolombia indeholdt ikke de store krav. Der står blot, at der skal være mad nok, så artisterne kan blive mætte. De ved alt for godt hvad det vil sige at være sultne.
Colombiske superartister imponerer med deres optræden i Aalborg.